21.10.2025

Transpordiamet

Valge 4

11413 Tallinn

Tel 620 1200

info@transpordiamet.ee

**Kaaskiri**

Koostame Riigimetsa Majandamise Keskus tellimusel Kasari jõe (VEE1107000) alamjooksu ja keskjooksu ning Ahtamaa jõe (VEE1111500) füüsilise kvaliteedi parandamise tööprojekti.

***Kasari jõe alamjooksu*** tööprojekti eesmärk on füüsilise kvaliteedi parandamisega tagada jõe vee-elustikule rikkalikum elukeskkond voolumustri mitmekesistamise teel. Alamjooksu osa asub Lääne ja Pärnu maakondade piiril. Lääne maakonnas asub jõelõik Lääne-Nigula vallas Keskküla ja Kasari külades ning Pärnu maakonnas Lääneranna vallas Kirbla ja Mõisimaa külades.

***Kasari jõe keskjooksu*** tööprojekti eesmärk on füüsilise kvaliteedi parandamine ja eelduste loomine elupaikade taastumiseks. Projekteeritud on kudepadjandid ja jõesängi mitmekesistamine, mis eeldatavasti aitavad kaasa praeguse kanalilaadse sängi muutumisele looduslähedasemaks. Keskjooksu osa asub Käbikülas Märjamaa vallas.

***Ahtama jõe*** tööprojekti eesmärk on kudealade parandamine ja jõesängi mitmekesistamise. Ahtama jõgi asub Raplamaal Märjamaa vallas Mõisamaa külas ja Rapla vallas Loe külas, Metskülas, Nõmmkülas ning Keo külas.

Kavandatavad tegevused riigiteede kaitsevööndites:

* Kasari jõe alamjooks. Objektile ligipääsuks kasutatakse Risti-Virtsu-Kuivastu-Kuressaare tee (nr 10) 32,375 km-l ja Kasari vana silla tee (nr 16198) 0,312 km-l paiknevaid mahasõiduteid. Risti-Virtsu-Kuivastu-Kuressaare tee (nr 10) ja Kasari vana silla tee (nr 16198) tee kaitsevööndis on ettenähtud kivide lisamise alad Kasari jõe voolusängi;
* ***Kasari jõe keskjooks.*** Objektile ligipääsuks kasutatakse Tallinna-Pärnu-Ikla tee (nr 4) 46,66 km-l paiknevat mahasõiduteed. Projektplaanile (joonis Ka-1) on kantud perspektiivne Käbiküla ökodukt;
* ***Ahtama jõgi.*** Lipa-Mõisamaa tee kaitsevööndis (nr 20166) on planeeritud Ahtama jõe voolusängi rajada kudepadjand. Kudepadjand paikneb Ahtama sillast (6,338 km) 11 m allavoolu ja tööd teostatakse jõe paremkaldalt. Kudepadjandi materjal paigaldatakse jõepõhja süvistatult, ehk jõe põhja kõrgust ja ristlõike suurust ei muudeta. Lipa-Mõisamaa teelt ehitusaegseid mahasõite ei ole planeeritud, ehitusaegne juurdepääs on planeeritud Nõmmküla-Lepiku tee (tee nr 6540014) kaudu.

Palume tutvuda saadetava projektiga ja projekt kooskõlastada.

Eelpool mainitud projektid on lisatud kaaskirjale lisadena:

Lisa 1. 2025042\_1.1.P\_Kasari jõe alamjooksu parandamine.pdf

Lisa 2. 2025042\_1.2P\_Kasari jõe keskjooksu parandamine.pdf

Lisa 3. 2025042\_2P\_Ahtama jõe kudealade parandamine.pdf

Lugupidamisega

Raul Tihane

Projekteerija

Tel. 555 96 349

raul@ibun.ee